หุ้น 18 เม.ย. ปิดบวก 5.76 จุด
หุ้น 18 เม.ย. ปิดที่ระดับ 1,090.67 จุด บวก 5.76 จุด มูลค่าซื้อขาย 34,296 ล้านบาท แรงซื้อต่างชาติกว่าพันล้าน&nbsp;&nbsp;
18 เม.ย. 2554

หุ้น 18 เม.ย. ปิดที่ระดับ 1,090.67 จุด บวก 5.76 จุด มูลค่าซื้อขาย 34,296 ล้านบาท แรงซื้อต่างชาติกว่าพันล้าน  
ดัชนีหุ้นวันที่ 18 เม.ย. ปิดที่ 1,090.67 จุด เพิ่มขึ้น 5.76 จุด หรือ 0.53 % แตะระดับสูงสุด 1,092.14 จุด และต่ำสุดที่ 1,084.78 จุด มูลค่าการซื้อขาย 34,296 ล้านบาท 
น.ส.ธีรดา ชาญยิ่งยงค์ ผู้ช่วยอำนวยการอาวุโส บล.ฟิลลิป (ประเทศไทย) เปิดเผยว่า  วันนี้ดัชนีหุ้นไทยเคลื่อนไหวได้ดีเกินคาดการณ์และออกมาดีกว่าเพื่อนบ้านที่อยู่ในแดนลบกับบวกเล็กน้อย ส่วนหนึ่งเป็นแรงเก็งกำไรจากหุ้นกลุ่มธนาคารพาณิชยที่ใกล้จะประกาศผลประกอบการไตรมาส 1  และหุ้นกลุ่มพลังงาน รวมทั้งกลุ่มสื่อสารบางตัว
อย่างไรก็ดี ตอนนี้ต้องติดตามดูว่า เม็ดเงินต่างชาติจะเคลื่อนไหวอย่างไรต่อ เพราะมีแรงซื้อมาต่อเนื่อง 14 วัน และเพิ่งมีแรงขายก่อนวันสงกรานต์เล็กน้อย แต่ครึ่งเช้าที่ผ่านมาตัวเลขต่างชาติยังเป็นแรงซื้อกว่า 1,000 ล้านบาท ซึ่งคงต้องรอดูตัวเลขทั้งวันว่าทิศทางจะเป็นอย่างไรต่อ 
“วันนี้ถือว่าผิดคาด เพราะคิดว่าจะมีแรงขายทำกำไรออกมาบ้างหลังก่อนหน้านี้ต่างชาติซื้อไปมาก ส่วนพรุ่งนี้หุ้นจะเป็นไรต้องดูทิศทางเม็ดเงินต่างชาติเป็นหลัก ซึ่งหากต่างชาติซื้อต่อก็พอเก็งกำไรได้ ขณะที่ดัชนีดาวน์โจนส์ล่วงหน้าก็ยังติดลบ และปัจจัยนอกประเทศยังคงกังวลเรื่องเงินเฟ้อและดอกเบี้ยที่เพิ่มขึ้น”
โดยประเมินกรอบแนวต้านที่ 1,090-1,100 จุด และ แนวรับที่ 1,075-1,084 จุด
กลยุทธ์เก็งกำไรหุ้นกลุ่มธนาคารพาณิชย์ และหุ้นที่อิงกับการเลือกตั้ง  เช่น บริษัท อสมท. (MCOT) บริษัท บิ๊กซี ซูเปอร์เซ็นเตอร์ (BIGC) บริษัท แอดวานซ์ อินโฟร์ เซอร์วิส (ADVNAC)
หลักทรัพย์ที่มีมูลค่าการซื้อขายสูงสุด 5 อันดับ ได้แก่
SCC         มูลค่าการซื้อขาย 2,498 ล้านบาท ปิดที่ 369.00 บาท เพิ่มขึ้น 11.00 บาท (+3.07%)
CPF         มูลค่าการซื้อขาย 2,435, ล้านบาท ปิดที่ 27.75 บาท เพิ่มขึ้น 1.25 บาท (+4.72%)
PTT          มูลค่าการซื้อขาย 1,813 ล้านบาท ปิดที่ 375.00 บาท เพิ่มขึ้น 4.00 บาท (+1.08%)
PTTEP      มูลค่าการซื้อขาย 1,297 ล้านบาท ปิดที่ 189.50 บาท ลดลง 2.00 บาท (-1.04%) 
PTTAR     มูลค่าการซื้อขาย 1,276 ล้านบาท ปิดที่ 43.00 บาท เพิ่มขึ้น 0.50 บาท (+1.18%)